《无著以东坡西湖观月听琴诗示予因次韵》
宋代·吴则礼

白月在湖底，脱冠睇微云。
从来雍门恨，世上惟有君。
往时东坡老，为子持一樽。
东坡只饭豆，未办汗滓醺。
独爱三昧晤，昵昵出断纹。
东坡拍手笑，俗耳曾不闻。
延州亦穷相，坐睡从昏昏。
都梁固高彻，淮水元自浑。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。